OzLabs/hebrew-wiki-articles huggingface dataset:
בית התקומה

בית התקומה הוא בניין מגורים יהודי בבעלות ישראלית בחברון שנמצא על ציר ציון - הדרך המחברת בין קריית ארבע למערת המכפלה ושכונת אברהם אבינו ביישוב היהודי בחברון, בשכונת א-ראס בחברון.

== קניית הבית ==
הבית היה שייך למחמד אלג'עברי בן לחמולת אלג'עברי, משפחה מוכרת בחברון. ב-13 במאי 2022 אכלסו קבוצת יהודים את הבית ויחד איתם עברה גם ישיבת ניר קריית ארבע ללמוד במקום.

לטענת הדיירים הבית נקנה כדין על ידי 'הרחיבי', עמותה שקנתה גם את בית השלום, בית המכפלה, בית רחל ובית לאה. לפי החוק ברשות הפלסטינית, מכירת בית ליהודי אסורה ועלולה להביא לעונש מוות<ref></ref>. משפחת אלג'עברי מיהרה לפרסם הצהרה לפיה הם מכרו את הבית תמורת 500 אלף דינר ירדני (כ-2.5 מיליון שקלים) לתושב מזרח ירושלים בשם אבו עלי חרחש, והוא זה שמכר אותו לעמותה<ref></ref>.

== פינוי ואכלוס הבית ==
לאחר כניסת המשפחות, שר הביטחון, בני גנץ, איים בפינוי הבית בטענה שהכניסה לא נעשתה בתיאום עם כוחות הביטחון, לטענת העמותה והדיירים הכניסה החפוזה נעשתה ללא תיאום עקב מידע שערבים מתכוונים לפלוש לבית. בעקבות החשש מפינוי, הגיעו לבית תומכים רבים במטרה למחות נגד פינויו<ref name=":0"></ref>. ח"כ אורית סטרוק אף העבירה את לשכתה למקום<ref></ref>. 

לאחר משא ומתן, עמותת הרחיבי הגיעה להסכמה עם מערכת הביטחון לפיה המתיישבים יסכימו להתפנות מרצון וכוחות צה"ל יכנסו לבית עד להסדרתו החוקית<ref></ref>. ערב שבועות תשפ"ד, יוני 2024, יושב הבית במשפחות ישראליות, לאחר שהסתיימו הליכי ההכרה המשפטית בבעלות היהודית על הבית.

== תגובות בצד הפלסטיני ==
המשטרה עצרה מספר מתפרעים ערבים שיידו אבנים לעבר דיירי הבית<ref name=":0" />. ערבי ממזרח ירושלים טען לבעלות על הבית והגיש תלונה במשטרה<ref></ref>.

== ראו גם ==
* בית השלום
* בית המכפלה
* היישוב היהודי בחברון

== הערות שוליים ==

קטגוריה:היישוב היהודי בחברון: מבנים
אנדרטת פ"ז

אנדרטת פ"ז היא אנדרטה לזכר 87 (גימטריה פ"ז) חללי "חטיבת אלכסנדרוני" שנפלו במלחמת העצמאות, בתכנונו של האומן שלום (סול) בסקין. את הפיתוח תכנן אדריכל הנוף מאיר פלג. האנדרטה ממוקמת בקריית גת.

== היסטוריה ==
האנדרטה הוקמה בשנת 1985 (תשמ"ה), במטרה להנציח את חללי החטיבה אשר נפלו בקרב שנערך ב-28 בדצמבר 1948 על עיראק אל-מנשייה במסגרת מבצע חיסול. בקרב נהרגו כמעט כל חיילי פלוגה ג', 87 חיילי "הפלוגה הדתית" של גדוד 33, לאחר שנלכדו בחצר בה התארגנו, וללא שהייתה יכולת לשלוח להם סיוע מצד הכוחות האחרים.

האנדרטה הוקמה בעיר לאחר שנאלצו להזיז את מצבת הזיכרון המקורית, אשר הוקמה ב-1950 במקום בו טמנו המצרים את גופות נופליהם.

האנדרטה ממוקמת בלב רחבה מרוצפת הנושקת לגן פורח, לחורשת עצים ולאצטדיון העירוני. היא כוללת גל אבנים שבסיסו מוקף בחומה עגולה ומראשו נישאים ומתפתלים שני עמודי ברזל, כשתי להבות אש גבוהות. על חזית החומה המקיפה את הבסיס, באותיות זהב בולטות, פרטי ההנצחה ושמות הנופלים.

בראיון שנתן בסקין על חייו ויצירתו אמר . סיפור חייו הוא שהוביל אותו ליצור ולהנציח בציורים וברישומים את מראות הקרב הקשים, כמו כן תרם מזמנו לתכנן ולהקים אנדרטאות, ביניהן האנדרטה בקריית גת.

האנדרטה היא אחד מהסמלים המוכרים של קריית גת.

מקום קבר האחים המקורי של 87 החללים נמצא כיום באזור התעשייה של קריית גת, ומוצבת בו אנדרטה צנועה כמו גם לוח מתכת עם שמותיהם של 89 הנופלים. המקום הוזנח לאורך השנים, אך שופץ ב-2011 ונחנך ב-20 בדצמבר 2011 באזכרה בהשתתפות משפחות הנופלים בקרב.

הסרט "פלוגת האלוקים" של אביטל רייכנר מתעד את סיפורו של הקרב ואת סיפורה של הפלוגה.

== לקריאה נוספת ==
* "אנדרטאות תש"ח", הוצאת משרד הביטחון

== קישורים חיצוניים ==

* הסרט [https://www.youtube.com/watch?v=9bwy_FRH-SY "פלוגת האלוהים"] של אביטל רייכנר מתעד את סיפורו של הקרב ואת סיפורה של הפלוגה.

קטגוריה:אנדרטאות באזור הדרום
קטגוריה:חטיבת אלכסנדרוני
קטגוריה:מלחמת העצמאות: אנדרטאות
קטגוריה:קריית גת
השרפה בדלהי (2022)

ב-13 במאי 2022, פרצה שרפה בקומה הראשונה של בניין משרדים ומסחר בן 4 קומות<ref></ref> באזור מונדקה של דלהי, הודו. באירוע נהרגו עשרים ושבעה בני אדם וארבעים אחרים נפצעו, ולפחות 50 בני אדם חולצו. על פי ההערכות, השרפה נגרמה בשל קצר חשמלי.<ref></ref><ref name="I"></ref>

לבניין לא היה אישור ממכבי האש ולא היה מצויד במטפים. משטרת דלהי רשמה את השרפה כרצח אשם וקנוניה פלילית.<ref name="I"></ref> הם עצרו שני אחים שהיו הבעלים של Cofe Impex Pvt Ltd, חברה המייצרת מצלמות במעגל סגור, שבמשרדה על פי החשד החלה השרפה.<ref name="I" /> <ref></ref>

בעוד שלטענת הכבאים הגיעו למקום באיחור, נהג עגורן הציל למעלה מ-50 בני אדם על ידי חילוצם מהשרפה. לדברי נהג העגורן, לשירותי הכיבוי נדרשו למעלה משעה וחצי להגיע למקום.<ref></ref>

== הערות שוליים ==

קטגוריה:אסונות בהודו
קטגוריה:2022 בהודו
קטגוריה:הודו: שרפות
אופטיבס

אופטיבס בע"מ היא חברת מחשוב ישראלית המפתחת ומספקת שירות מחשוב ענן לתכנון ותפעול תחבורה ציבורית.

==היסטוריה==

החברה הוקמה ב-2014 על ידי עמוס חג'אג', מנכ"ל החברה, ואיתן ינובסקי, סמנכ"ל הטכנולוגיות, שהכירו במהלך לימודיהם לתואר ראשון. יו"ר החברה הוא אהוד רוקח. במאי 2022 העסיקה החברה למעלה מ-300 עובדים במטה החברה בתל אביב ובמשרדיה בארצות הברית, באנגליה, בברזיל, בצ'ילה, בצרפת ובגרמניה.

תוכנת הענן של החברה מספקת, באמצעות מחשוב ענן בפלטפורמת AWS, שירותי תכנון ותפעול לחברות תחבורה ציבורית, בהן החברות הישראליות אגד, דן, קווים ומטרופולין ולגופים נוספים המארגנים הסעות בהיקף נרחב, כגון רשויות מקומיות וחברות גדולות, בהן החברות פייסבוק, אפל, אמזון ומיקרוסופט. התוכנה מקצה אוטובוסים ונהגים למסלולים הנדרשים, בהתאם לאילוצי תפעול, רגולציה, תנאי עבודה, מצב התנועה ועוד. התוכנה מקבלת בזמן אמת עדכונים על מיקומו של כל אוטובוס לקוחות החברה ערכו בשנת 2021 יותר מ-92 מיליון נסיעות היותר מאלף ערים.

באפריל 2022 רכשה החברה את חברת טריליום האמריקאית, העוסקת בהנגשת מידע לנוסעים בתחבורה ציבורית.

===גיוס הון===
בנובמבר 2017 גייסה החברה 12 מיליון דולר, בהובלת קרן פיטנגו, Verizon Ventures וסר רונלד כהן.

בדצמבר 2018 גייסה החברה 40 מיליון דולר, בהובלת אינסייט פרטנרס.

במרץ 2021 גייסה החברה 107 מיליון דולר.

במאי 2022 השלימה החברה גיוס של 100 מיליון דולר לפי שווי של 1.3 מיליארד דולר והפכה לחד-קרן.

==קישורים חיצוניים==
* 

* 

==הערות שוליים==

קטגוריה:חברות שירותי מחשוב ישראליות
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:חברות חד קרן ישראליות
קטגוריה:ישראל: חברות פרטיות
קטגוריה:ישראל: חברות שהוקמו ב-2014
מתו בעטיו של נחש

[[חטא עץ הדעת, הנחש כרוך סביב העץ.]]
מתו בְּעֶטְיוֹ של נחש היא ברייתא ידועה המובאת בתלמוד, המספרת על ארבעה צדיקים יוצאי דופן, אשר מתו רק בגלל גזירת המיתה שגזר הקב"ה על האדם לאחר חטא עץ הדעת. צדיקים אלה לא היו ראויים למות אלמלא חטא זה.

== מקור ==
נכתב בברייתא המופיעה בתלמוד בבלי במסכת בבא בתרא:

== גזירת המוות ==
כאשר הניח הקב"ה את האדם בגן עדן, הוא הזהיר אותו שאם יאכל מפרי עץ הדעת - יהיה בן מוות: . ואכן, לאחר האכילה מעץ הדעת, בתוך הקללה שקלל הקב"ה את האדם, נכללה קללת המוות: .

הברייתא מספרת על יחידי סגולה שלא חטאו מעולם שהם "מתו ב [בגלל עצתו] של נחש", ומפרש רש"י: "לא היו ראוין למות אלא שנגזרה גזירת מיתה על כל תולדותיו של אדם הראשון בעצתו של נחש", כלומר אלמלא חטא עץ הדעת לא היו מתים, שהרי הם עצמם לא חטאו מעולם.

ראשונים מתקשים היאך טענה זו מתיישבת עם האמור במגילת קהלת .

מספר תירוצים נאמרו ביישוב הקושיה:
* התוספות מיישבים שהפסוק בקהלת, עוסק ברוב בני האדם.
* המהרש"א מפרש שהיה בהם קצת חטא, אך לא היה זה חטא שראוי למות בגינו.
* הפני יהושע כתב שוודאי אין אדם שלא חטא מימיו אפילו בשוגג, אלא שהצדיקים הללו אפשר שאם חטאו בשוגג נתכפר להם על ידי ייסורים או על ידי יום הכיפורים ולא היו ראויים למות, אלא בעטיו של נחש.

== זהות הצדיקים ==
הצדיקים המובאים בברייתא הם:

# בנימין בן יעקב
# עמרם אבי משה
# ישי אבי דוד
# כלאב בן דוד

המהר"ל ציין שכל הצדיקים היו בני אבות צדיקים או הורי בנים צדיקים, והסביר שזכות האב והבן היא זו שסייעה להם: בנימין הוא בנו של יעקב אבינו, שידוע כ"בחיר האבות". עמרם הוא אביו של משה רבנו, שידוע כ"גדול הנביאים". ישי הוא אביו של דוד המלך, וכלאב הוא בנו של דוד.

== ראו גם ==
* צדיקים שנכנסו בחייהם לגן עדן
* חטא עץ הדעת
* נחש הקדמוני
== הערות שוליים ==

קטגוריה:ברייתות
קטגוריה:אישים בתנ"ך
קטגוריה:צדיקים שנכנסו בחייהם לגן עדן
קטגוריה:חטאים במקרא
קטגוריה:תלמוד
__לחיפוש__
The Sun's Gonna Rise

The Sun's Gonna Rise (בעברית: השמש עומדת לזרוח) הוא המיני-אלבום הראשון של הזמר הבריטי סאם ריידר. את האלבום הוציאה לאור בשנת 2021 חברת התקליטים פרלופון, עמה חתם ריידר חוזה הקלטות בסוף שנת 2020. המיני-אלבום צבר כ-100 מיליון השמעות בפלטפורמות השונות, דוגמת ספוטיפיי ואפל מיוזיק.<ref></ref>

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!קטלוג
!מקור
|-
!עולם
|2021
| תקליטור, קלטת שמע, הורדה דיגיטלית, הזרמת מוזיקה.
|פרלופון
|0190296524905
|
|}

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2021
קטגוריה:מיני-אלבומים באנגלית
קטגוריה:אלבומי חברת פרלופון
Paper Mario

הלוגו של המשחק
Paper Mario (פייפר מריו) הוא משחק וידאו מז'אנר משחק התפקידים שפותח על ידי חברת Intelligent Systems והושק לראשונה בשנת 2000 על ידי נינטנדו עבור קונסולת משחקי הווידאו הביתית נינטנדו 64 . זהו המשחק הראשון בסדרת משחקי Paper Mario. המשחק הושק בתחילה ביפן במהלך שנת 2000 ובהמשך הושק ברחבי העולם במהלך שנת 2001.

עלילת המשחק מתרחשת בממלכת הפטריות כשהגיבור מריו יוצא להציל את הנסיכה פיץ' מבאוזר אשר חטף אותה ואת טירתה. באוזר גנב את שרביט הכוכב, המגשים משאלות, כדי שיוכל להגשים את משאלותיו האנוכיות. על מריו למצוא ולהציל את שבעת רוחות הכוכבים, שבאוזר לכד בקלפים וביחד, יוכלו לעצור את באוזר. במהלך המשחק השחקן שולט במריו ובמספר דמויות נוספות וצריך לפתור חידות שונות בעולם המשחק ולהביס אויבים שונים במערכת של קרבות מבוססת תורות. הקרבות ייחודיים בכך שהשחקן יכול להשפיע על האפקטיביות של ההתקפות על ידי ביצוע לחיצות על הבקר לפי סדר מסוים - פעולות המכונות "Action commands".

אף על פי שנינטנדו תכננה במקור שחברת Square (אשר נקראת כיום Square Enix) תפתח את המשחק, משום שהחברה הייתה עסוקה בפיתוח המשחק "פיינל פנטסי 7" עבור קונסולת הפלייסטיישן, הוחלט לבסוף שחברת Intelligent Systems תפתח את המשחק במקום זאת. המשחק זכה לשבחים רבים על הקונספט המקורי, על מערכת הקרבות הייחודית, ועל הגרפיקה של המשחק. בעקבות הצלחת המשחק הופקו לאורך השנים מספר משחקי ספין-אוף בהם המשחק המצליח "Paper Mario: The Thousand-Year Door" שפותח עבור קונסולת הגיים קיוב ב-2004.

== משחקיות ==
המשחק משלב אלמנטים מסורתיים מעולם משחקי התפקידים עם קונספטים ופיצ'רים מזיכיון משחקי מריו.<ref name="Eurogamer"></ref><ref name="GameSpot"></ref> במשך רוב המשחק, השחקן שולט במריו, שמסוגל לקפוץ ולהשתמש בפטיש שלו על מנת להתגבר על מכשולים פיזיים המוצבים ברחבי עולם המשחק. על מנת לפתור חלק רב מהחידות במשחק צריך להתבסס על כך שניתן לעשות זאת רק באמצעות חברים מסוימים של מריו אשר להם יכולות ייחודיות. לאורך המשחק מצטרפים למריו חברים נוספים במיקומים שונים.

הדמויות הללו גם מסייעות למריו בקרבות שמתרחשים ברחבי המשחק. ההתקפות במשחק דומות לאלו שקיימים במשחקי תפקידים מסורתיים, אם כי השחקן מסוגל להשפיע רבות על האפקטיביות של ההתקפות על ידי ביצוע לחיצות על הבקר לפי סדר מסוים - פעולות המכונות "Action commands".

ההתקדמות במשחק תלויה גם באינטראקציה עם דמויות שאינם שחקנים, אשר לעיתים רבות מספקות רמזים או מספקות פרטים על האירוע הבא שהולך להתרחש. בדומה למשחקי תפקידים רבים אחרים, השחקן יכול למצוא או לרכוש פריטים מדמויות שאינם שחקנים אשר מסוגלים לסייע לו בקרבות או ברחבי עולם המשחק. בחלקים מסוימים של המשחק ניתן גם לשחק בדמותה של הנסיכה פיץ'.

קונסולת נינטנדו 64 עם המשחק Paper Mario

== קישורים חיצוניים ==

* 

==הערות שוליים==

קטגוריה:משחקי נינטנדו 64
קטגוריה:משחקי וידאו משנת 2000
קטגוריה:מריו (זיכיון): משחקי ספין-אוף
קטגוריה:משחקי תפקידים ממוחשבים
קטגוריה:משחקי וידאו שפותחו ביפן
מפלגת האזרחים (ספרד)

מפלגת האזרחים או מפלגת סיודאדנוס היא מפלגה ליברלית בספרד.

== היסטוריה ==
המפלגה נוסדה בקטלוניה ב-2006. בבחירות האזוריות בקטלוניה בדצמבר 2017, קיבלה המפלגה 25.4% מהקולות, שהעניקו לה 36 צירים, מה שהפך אותה למפלגה היחידה הגדולה בפרלמנט של קטלוניה.

אף על פי כן, היא מעולם לא הייתה בשלטון ולכן עמדתה הפוליטית הממשית נותרה מקור לוויכוח בין תומכים ויריבים, מעבר להתנגדות עזה ללאומיות הקטלונית ולתנועת העצמאות הקטלונית. המפלגה השתמשה במשפט "קטלוניה היא המולדת שלי, ספרד היא המדינה שלי ואירופה היא העתיד שלנו" כדי לשרטט את האידאולוגיה שהמפלגה מתארת בעצמה כפוסט לאומית. למרות זאת, היא נחשבה על ידי מגוון מקורות כמצהירה על אידאולוגיה לאומנית ספרדית פופוליסטית. המפלגה תוארה גם כפופוליסטית, שמרנית-ליברלית ותומכת באינטגרציה עם האיחוד האירופי.

היא נהגה להציג את עצמה כמפלגת שמאל-מרכז שהציעה במצעה שילוב של עמדות סוציאל-דמוקרטיות ופרוגרסיביות - סוציאל-ליברליות, אך היא ביטלה כל אזכור של סוציאל-דמוקרטיה מעקרונותיה בפברואר 2017. עד שנת 2018 נחשבה כמפלגה שחוותה תנודה נוספת ימינה, כשהיא החלה להתחרות במפלגה העממית, ומאוחר יותר גם ב-Vox, כדי להפוך למפלגת הימין-מרכז המובילה במדינה.

הפופולריות המפלגתית שלה קרסה לאחר ביצועים גרועים בבחירות הכלליות בספרד בנובמבר 2019, ועוד לאחר ניסיון כושל במורסיה להפיל את הממשלה האזורית באמצעות הצבעת אי אמון בלתי צפויה, ואיבדה את כל המושבים שלה באספת מדריד ו-30 מתוך 36 המושבים שלה בפרלמנט של קטלוניה.

== קישורים חיצוניים ==
* 

*[https://archive.today/20130414140638/http://www.ciudadanos-cs.org/es/ אתר רשמי]

קטגוריה:ספרד: מפלגות
קטגוריה:מפלגות שהוקמו ב-2006
Changing

"Changing" הוא סינגל של הצמד המוזיקלי הבריטי, סיגמא, בשיתוף פעולה עם הזמרת הבריטית, פאלומה פיית'. השיר נכתב על ידי TMS, ויין הקטור ואלה אייר, והופק על ידי TMS וסיגמא.<ref></ref> השיר הופיע בפרסומות של וודאפון באוקטובר 2017.

השיר, שיצא ב-14 בספטמבר 2014, נמצא באלבום האולפן הראשון של הצמד, Life. גרסה חלופית של השיר מופיעה באלבום האולפן השלישי של פיית', A Perfect Contradiction: Outsiders' Edition.

נכון למאי 2022, השיר הושמע למעלה מ-97 מיליון פעמים בספוטיפיי.<ref></ref>

== וידאו קליפ ==
הווידאו קליפ, שצולם במיאמי ובוים על ידי קרייג מור, הועלה ליוטיוב ב-17 ביולי 2014.<ref name="4music2"></ref><ref name="4music3"></ref> נכון למאי 2022, הווידאו קליפ נצפה למעלה מ-61 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|זהב
|35,000
|-
!הממלכה המאוחדת (BPI)
|פלטינה
|600,000
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי פאלומה פיית'
קטגוריה:שירים באנגלית
קטגוריה:שירים שנכתבו על ידי אלה אייר
קטגוריה:שירי דראם אנד בייס
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
כף החיים (פאלאג'י)

ספר כף החיים הוא חיבור הלכתי מרכזי שכתב רבי חיים פאלאג'י. הספר עוסק בהלכות ומנהגי ימי חול, שבת וראש חודש.

== שם הספר ==
הרב פלאג'י קרא לספרו כף החיים מכמה טעמים, המובאים בהקדמה לספר: הראשון הוא כי הספר נועד ללמד את האדם תורה ומוסר, והתורה נקראת כף אחת<ref>עיין בהקדמה לספר שמביא כמה מקורות לקביעה זו</ref>. טעם שני הוא כי הקב"ה נתן לאדם בחירה בין יצר הרע ליצר הטוב, שהם שתי כפות המשקל שהקב"ה דן בהם, כף החיים וכף המוות<ref>מהרח"ו, לב דוד, פרק א</ref>, ואם יבחר האדם בחיים ויקיים את הכתוב בספר יזכה לידון בכף החיים. סיבה שלישית היא מפני שהמחבר סידר את החיבור בקצרה כדי שיוכל האדם לשאת אותו בכפו לכל מקום שהולך ולקרוא בו כל ימי חייו.

== מטרת הספר ומבנהו ==
הספר נועד להיות ספר הדרכה יום-יומי, ולכן גם יצא במהדורת כיס על מנת לאפשר לקורא להחזיק אותו בחיקו וכך לדעת את ההלכה בכל מקום ומקום. החיבור מסודר על פי סימנים וסעיפים עצמאיים: עשרים וששה סימנים על ימות החול - הנהגות, הלכות היום - יום והלכות תפילות וברכות, ששה על שבת, ושלשה על ראש חודש.

== מהדורות ==
את הספר הגיה והביא לבית הדפוס הרב אברהם פלאג'י. נדפס לראשונה בשנת ה'תרי"ט בשאלוניקי ובמהדורת צילום על ידי חברת אהבת שלום ו"הועד להוצאת ספריו של הגר"ח פאלאג'י זלה"ה שע"י ר' אברהם אלטלף ועוד". נדפס עוד מספר פעמים בהוצאות חדשות ובשנת התשע"ג נדפס מוגה ומוער על ידי ההוצאה שעל יד ישיבת שובי נפשי.<ref></ref>

== ראו גם ==

* מועד לכל חי

== קישורים חיצוניים ==

* 
* 
* 
* 

== הערות שוליים ==

קטגוריה:ספרי הלכה: אחרונים
קטגוריה:ספרי 1859
קטגוריה:ספרי רבי חיים פלאג'י
Higher (שיר של סיגמא)

"Higher" הוא סינגל של הצמד המוזיקלי הבריטי, סיגמא, בשיתוף פעולה עם הזמר הבריטי, לאברינת'. השיר נכתב על ידי TMS, ויין הקטור וקיד הרפון , והופק על ידי TMS וסיגמא.<ref></ref>

השיר, שיצא ב-22 במרץ 2015, נמצא באלבום האולפן הראשון של הצמד, Life.

נכון למאי 2022, השיר הושמע למעלה מ-27 מיליון פעמים בספוטיפיי.<ref></ref>

== וידאו קליפ ==
הווידאו קליפ הועלה ליוטיוב ב-13 בפברואר 2015. נכון למאי 2022, הווידאו קליפ נצפה למעלה מ-7.7 מיליון פעמים.<ref>[https://www.youtube.com/watch?v=Xv2SCjuuGt8 Sigma ft. Labrinth - Higher (Official Video) -] YouTube</ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!הממלכה המאוחדת (BPI)
|כסף
|200,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
|-
! scope="row" | הממלכה המאוחדת
| 22 במרץ 2015
| הורדה דיגיטלית
| אול אראונד דה וורלד פרודקשנס, 3 ביט רקורדס
|}

== במדיה ==
השיר הופיע בטריילר לסדרת הדרמה הבריטית, Casualty . השיר הופיע כשיר פתיח של תוכנית הספורט הבריטית, Super Sunday .

השיר הופיע בפסקול של משחק הווידאו Madden NFL 16 .

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירים באנגלית
קטגוריה:שירים שנכתבו על ידי קיד הרפון
קטגוריה:שירי דראם אנד בייס
יוסיפ שוטאלו

יוסיפ שוּטַאלוֹ (בקרואטית: Josip Šutalo; נולד ב-28 בפברואר 2000 בצ'אפלינה שבבוסניה והרצגובינה) הוא כדורגלן קרואטי המשחק בעמדת הבלם בקבוצת אייאקס.

== קריירת מועדונים ==
שוטאלו גדל במחלקות הנוער של נרטבה ודינמו זאגרב.

הוא החלק לשחק בקבוצה הבוגרת של דינמו זאגרב בעונת . ב-18 בינואר 2021 הושאל למשך חצי עונה לאיסטרה 1961 מליגת העל הקרואטית. במשך תקופת ההשאלה ערך 22 הופעות ליגה במדי המועדון. לאחר תקופת ההשאלה חזר לדינמו זאגרב.

== קריירה בינלאומית ==
שוטאלו הוא חלק מסגל נבחרת קרואטיה עד גיל 21.

ב-10 ביוני 2022 ערך שוטאלו את הופעת הבכורה שלו בנבחרת קרואטיה, בניצחון 1-0 על נבחרת דנמרק במסגרת ליגת האומות 2022/2023.

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

== תארים ==
;דינמו זאגרב
* ליגת העל הקרואטית (1): 2019/2020

== קישורים חיצוניים ==

== הערות שוליים ==

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני דינמו זאגרב
קטגוריה:כדורגלני איסטרה 1961
קטגוריה:כדורגלני אייאקס
קטגוריה:כדורגלני נבחרת קרואטיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים בהולנד
קטגוריה:קרואטים שנולדו ב-2000
גבעת דראגור

גבעת דראגור או גבעת דרגור או גבעת דרייגור (באנגלית: Dragor Hill; בבולגרית: хълм Драгор) היא גבעה בחצי האי טריניטי, שבצפון חצי האי האנטארקטי, באנטארקטיקה.

גבעת דראגור ממוקמת ממזרח לקרחון וייטקלאוד.

גבעת דראגור ממוקמת 7.85 קילומטרים דרומית-מזרחית לנקודת ניקיופ;

גבעת דראגור ממוקמת 2.85 קילומטרים מדרום לנקודת אלמונד;

גבעת דראגור ממוקמת 1.85 קילומטרים מערבית - צפון-מערבית מגבעת בורובאן;

גובהה של גבעת דראגור 767 מטרים מעל פני הים.

== היסטוריה ==
=== מיפוי הגבעה ===

אזור הגבעה מופה על ידי סוקרים גרמנים ובריטיים בשנת 1996.

=== מקור השם ===

הגבעה נקראת על שם הכפר דראגור שבדרום בולגריה.

== קישורים חיצוניים ==
* [https://copernix.io/#?where=-59.52063951855467,-63.90476317984664,15&?query=&?map_type=hybrid גבעת דראגור] תצלום לוויין באתר קופרניקס

דראגור
דראגור
נדיליקו לברוביץ'

נדיליקו לברוביץ (בקרואטית: Nediljko Labrović; נולד ב-10 באוקטובר 1999 בספליט שבקרואטיה) הוא כדורגלן קרואטי המשחק בעמדת השוער בקבוצת אאוגסבורג מליגת העל הגרמנית.

== קריירת מועדונים ==
לברוביץ' גדל במחלקות הנוער של גלביצה, היידוק ספליט, יונאק סין ואדריאטיק ספליט. הוא החל את הקריירה המקצוענית שלו ביונאק סין מהליגה הקרואטית השלישית.

ב-10 ביולי 2018 חתם בשיבניק מהליגה הקרואטית השנייה. בתום עונת העפיל עם המועדון לליגת העל הקרואטית.

ב-9 ביוני 2021 חתם לברוביץ' על חוזה לארבע עונות ברייקה מליגת העל הקרואטית.

ב-12 ביוני 2024 חתם לברוביץ’ לחמש שנים באאוגסבורג הגרמנית.

== קריירה בינלאומית ==
ב-26 במרץ 2024 ערך את הופעת הבכורה שלו בנבחרת קרואטיה, בניצחון 4-2 על נבחרת מצרים במשחק ידידות.

נכלל בסגל נבחרת קרואטיה לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים קרואטים
קטגוריה:שוערי כדורגל קרואטים
קטגוריה:ספליט: כדורגלנים
קטגוריה:כדורגלני שיבניק
קטגוריה:כדורגלני רייקה
קטגוריה:כדורגלני אאוגסבורג
קטגוריה:כדורגלני נבחרת קרואטיה
קטגוריה:כדורגלני יורו 2024
קטגוריה:קרואטים שנולדו ב-1999
NGC 1510

NGC 1510 היא גלקסיה ננסית עדשה הנמצאת במרחק של 38 מיליון שנות אור מכדור הארץ בקבוצת הכוכבים שעון מטוטלת. היא התגלתה על ידי ג'ון הרשל ב-4 בדצמבר 1836.

הגלקסיה מקיימת אינטראקציה כבידתית עם הגלקסיה האליפטית השכנה NGC 1512 (בתמונה משמאל ממרכז NGC 1510) ונראה ש-NGC 1510 גורמת לעיוות של הזרועות הספירליות של NGC 1512. המרחק הזוויתי בין הגלקסיות הוא כ-5 דקות קשת ששקול למרחק של כ-60,000 שנות אור ומצביע על כך שייתכן ויתנגשו בעתיד. ככל הנראה בסוף של התהליך היא תשולב ב NGC 1512 שהיא גדולה יותר

==קישורים חיצוניים==

* 

==הערות שוליים==

קטגוריה:קצרמר מדעי החלל
קטגוריה:גלקסיות ננסיות
קטגוריה:גלקסיות עדשה
קטגוריה:קבוצת הכוכבים שעון מטוטלת
מפרצון

מפרצון מק'קוי ב[[קליפורניה, ארצות הברית]]
מפרצון הוא סוג של מפרץ קטן (מפרץ+צורן סופי וֹן) או לשון ים חופית. למפרצונים יש בדרך כלל כניסות צרות ומוגבלות, הם לרוב עגולים או מעוינים, ולעיתים קרובות ממוקמים בתוך מפרץ גדול יותר. מפרצים קטנים, נחלים או גומחות בחוף מוגדרים לרוב כמפרצונים.

בשפה המדוברת, המונח "מפרצון" יכול לשמש גם לתיאור מרחבים מוגנים, כגון המונח "מפרצוני חירום" בכבישים. לצד זה, המונח יכול לתאר גם פינה, מפלט או נקיק.

==יצירה==
מפרצונים נוצרים על ידי שחיקה מעריכית, המתרחשת כאשר סלעים רכים יותר נשחקים מהר יותר מאשר סלעים קשים יותר המקיפים אותם. הסלעים הרכים נשחקים עוד יותר ומותירים את שלד הסלעים הקשים כקיר עגול עם כניסה צרה, הנקרא מפרץ.

==קישורים חיצוניים==

==הערות שוליים==

*
קטגוריה:גופי מים
קטגוריה:צורות נוף
אליזבת בורן

אליזבת בורן (בצרפתית: Élisabeth Borne; נולדה ב-18 באפריל 1961) היא פוליטיקאית צרפתייה ממוצא יהודי וראש ממשלת צרפת לשעבר. כיהנה בין השנים 2022 - 2024 כראש ממשלת צרפת, והיא השביעית אשר לה שורשים יהודיים או ממוצא יהודי. קודם לכן כיהנה כשרה בממשלות צרפת. חברת מפלגת הרפובליקה בתנועה!.

==ביוגרפיה==
נולדה ב-18 באפריל 1961 בפריז לז'וזף בורנשטיין ומרגריט לססנה, רוקחת צרפתייה מנורמנדי. אביה היה יהודי פולני ניצול השואה, שמשפחתו נמלטה מהנאצים בשנת 1939 לצרפת. במלחמת העולם השנייה היה אביה חלק מתנועת הרזיסטנס הצרפתית, גורש למחנה ההשמדה אושוויץ בשנת 1944 ושרד את צעדת המוות. בשנת 1950 קיבל אזרחות צרפתית. הוריה של בורן ניהלו מעבדה רפואית. התייתמה מאביה בשנת 1972.

בורן בעלת תארים בהנדסה אזרחית ובמנהל עסקים. בשנים 2008–2013 הייתה מנהלת התכנון העירוני בעיריית פריז. ב-2013 מונתה לפרפקט של קומונת ויין וחבל פואטו-שראנט, האישה הראשונה בתפקיד זה.<ref name="France Bleu 2019"></ref>

בשנים 2014–2015 שימשה כמזכירתה של שרת האקולוגיה סגולן רויאל.<ref></ref> בשנים 2015–2017 הייתה מנכ"לית RATP, החברה שמנהלת את המטרו ואת התחבורה הפנימית בפריז ובפריפריה הקרובה שלה.

בורן הייתה חברת המפלגה הסוציאליסטית הצרפתית, ובהמשך הצטרפה למפלגת הרפובליקה בתנועה!. בשנים 2017–2019 כיהנה כשרת התחבורה בממשלתו של אדואר פיליפ. בתפקיד זה התמודדה עם שביתה ממושכת של עובדי SNCF, חברת הרכבות של צרפת. בשנים 2019–2020 כיהנה כשרת האקולוגיה בממשלתו של פיליפ. בשנת 2020 מונתה לשרת העבודה בממשלתו של ז'אן קסטקס. במהלך כהונתה ירד שיעור האבטלה בצרפת.

ב-16 במאי 2022 מונתה על ידי נשיא צרפת, עמנואל מקרון, לראש ממשלת צרפת. היא האישה השנייה בהיסטוריה של צרפת בתפקיד זה, לאחר אדית קרסון. בינואר 2024 התפטרה מתפקיד ראש הממשלה. למחרת, גבריאל אטאל מונה למחליפה.

==קישורים חיצוניים==

* 

==הערות שוליים==

קטגוריה:ראשי ממשלת צרפת
קטגוריה:ראשי ממשלה יהודים
קטגוריה:פוליטיקאים יהודים צרפתים
קטגוריה:בוגרי אקול פוליטקניק
קטגוריה:נשים בראשות ממשלה
קטגוריה:מנכ"לים צרפתים
קטגוריה:מנכ"לים יהודים
קטגוריה:צרפתיות שנולדו ב-1961
אליצור שומרון

אליצור מועצה אזורית שומרון היא קבוצת כדורסל ישראלית מיהודה ושומרון, המייצגת את המועצה האזורית שומרון ומשחקת בליגה הלאומית נכון לעונת 2023/2024.

== היסטוריה ==
הקבוצה הוקמה בעשור השני של שנות האלפים כקבוצת ליגה של יישובי המועצה האזורית שומרון ושיחקה בליגות הנמוכות.

בעונת 2019/20 עלתה הקבוצה לראשונה בתולדותיה לליגה הארצית, לאחר שהעונה נעצרה בעקבות מגפת הקורונה והקבוצה הייתה במקום הראשון במאזן של 15 ניצחונות והפסד בודד.

עם עלייתה לליגה הארצית שובצה הקבוצה במחוז הצפוני, ובעונת הבכורה בליגה הארצית סיימה במקום החמישי, במאזן של 15 ניצחונות ותשעה הפסדים. בעונה זו לא התקיים פלייאוף עקב מגפת הקורונה.

בעונתה השנייה של הקבוצה בליגה הוחתמו מספר שחקנים בולטים, בהם תומר בר אבן, שון לבנובסקי, אלחי מנצבך וצאלי ניומן. במהלך עונה זו הייתה הקבוצה בחלק העליון של הטבלה לאורך כל שלבי העונה ובמחזור הסיום גברה על יריבתה לצמרת הפועל צפת-גליל ועלתה למקום הראשון המבטיח את יתרון הביתיות בכל שלבי הפלייאוף. בסדרת רבע הגמר ניצחה הקבוצה את המסיימת שמינית הפועל עמק חפר 2–1 לאחר צמד ניצחונות במשחקי הבית 75–72 ו-88–72 והפסד במשחק החוץ 77–85. בשלב חצי הגמר פגשה הקבוצה את הפועל עכו/מטה אשר וגם בסדרה זו ניצחה 2–1 לאחר ניצחונות במשחקי הבית 88–68 ו-71–56 והפסד 69–79 במשחק החוץ. בסדרת הגמר פגשה הקבוצה את סגניתה מהעונה הסדירה, הפועל בני כפר סבא, וגם בסדרה זו ניצחה 2–1, 68–61 ו-88–78 במשחקי הבית אל מול הפסד 57–77 במשחק החוץ. לאחר הניצחון בסדרת הגמר העפילה הקבוצה לראשונה בתולדותיה לליגה הלאומית.

עד עליית הקבוצה לליגה הלאומית אירחה את משחקיה באולם הספורט בכפר תפוח.

לקראת עונת 2022/23 מינתה הקבוצה את דרור כהן למאמנה.

בעונת 2023/2024 הגיעה הקבוצה לסיכום עם מכבי תל אביב להסכם בה תשמש כקבוצת "טיפוח" למועדון מליגת העל. במסגרת ההסכם תקלוט אליצור שומרון שחקנים צעירים ממכבי תל אביב כדי שיקבלו דקות כמושאלים במסגרת מקצוענית. בשנה הראשונה להסכם הצטרפו לקבוצה שחר דורון ורועי בכר.

==סגל השחקנים==

===מחלקת נוער===
הקבוצה מפעילה 11 קבוצות נוער וילדים כאשר קבוצת הנוער הבכירה של המועדון משחק בליגה המחוזית (הליגה הרביעית).

===תארים===
*אליפות הליגה הארצית (1)
2021/22
*אליפות ליגה א (1)
2019/20

==קישורים חיצוניים==

* 
* 

==הערות שוליים==

שומרון
שומרון
קטגוריה:מועצה אזורית שומרון
RISC-V

שמאל
RISC-V (מבוטא בעבריתː ריסק-5) הוא תקן פתוח המגדיר תצורת סט פקודות (ISA) עבור מעבד, על פי העקרונות של "סט פקודות מצומצם" (RISC).

RISC-V כולל תצורת סט פקודות עבוד מעבד בן 32 ביטים, 64 ביטים ו-128 ביטים. כמו כן הוא כלל הרחבות עבור עיבוד מתמטי, פעולות אטומיות, חישובים עם נקודה צפה וחישובים עם נקודה צפה בדיוק כפול.

== היסטוריה ==
תכנון ופיתוח של מעבד דורש ידע והתמחות בתחום התכנון הספרתי, טכנולוגית מהדרים ומערכות הפעלה. חלק מחברות שתכנונו תצורת סט פקודות עבור מעבדים, כגון אינטל, יצרו ומכרו את מעבדים בעצמם על בסיס הטכנולוגיה שפיתחו. חברות אחרות, כגון ARM ו-MIPS טכנולוגיות , התבססו על מודל עסקי של מכירת רישיון לשימוש בקניין הרוחני שפיתחו לחברות המפתחות SOC, תוך התחייבות הלקוחות לשמור על סודיות ובכפוף לתשלום תמלוגים.

בשנת 1981 נבנה לצרכים מחקריים המעבד הראשון שנקרא RISC באוניברסיטת ברקלי וזכה לשם RISC-I. לאחר מכן נבנה RISC-II. במשך שנות ה-80 של המאה העשרים פותחו גרסאות נוספות שנקראו SOAR ו-SPUR. בשנת 2010 קבוצה באוניברסיטת ברקלי פיתחה מעבד RISC והיא כינתה אותו RISC-V כהמשך לארבעה דגמי ה-RISC שפותחו בעבר.<ref></ref>

בשנת 2015 הוקמה קרן RISC-V כארגון ללא כוונות רווח שמטרתו, ליצור קהילת קוד פתוח על בסיס סט תצורת הפקודות של RISC̠-V, כך שיוכל להיות משולב במוצרי חומרה או לשמש למחקר אקדמי ללא תשלום תמלוגים. מפתחי RISC-V העבירו את הזכויות על תצורת סט הפקודות שפיתחו לקרן.

בשנת 2020 עבר הארגון מארצות הברית לשווייץ ושינה את שמו לארגון RISC-V הבינלאומי. המעבר בוצע בגלל חשש ששינויים בתקנות הסחר בארצות הברית יפגעו בפעולת הארגון.

== קישורים חיצוניים ==

* 

* [https://riscv.org אתר האינטרנט של RISC-V]

== הערות שוליים ==

קטגוריה:מעבד
ז'אן-אטיין ליוטאר

עות'מאני, שמן על בד, 1753 (אוסף גלריית אופיצי)]]
"ה[[שוקולטיירית היפה" , 1744, פסטל על קלף (אוסף מוזיאון הציירים הגדולים, דרזדן)]]
ז'אן-אטיין ליוטאר (Jean-Étienne Liotard; 22 בדצמבר 1702, ז'נבה, הרפובליקה של ז'נבה – 12 ביוני 1789, ז'נבה) היה צייר וסוחר ביצירות אמנות. נודע בדיוקנאות הפסטל שלו.
==קורות חייו ופועלו==
ז'אן-אטיין ליוטאר נולד למשפחה הוגנוטית. אביו, צורף בעיסוקו, גלה מצרפת ב-1685 עם פרסום הקודקס השחור שאסר על בני דתות שאינן קאתוליות להתגורר בה. ליוטאר למד ציור בעיר הולדתו ז'נבה וכן בפריז. כל חייו נדד מבירה לבירה בארצות אירופה. ציורי הדיוקנאות שלו היו מבוקשים מאוד בחצרות מלכים, נסיכים ובני אצולה. ב-1736 הגיע לרומא, שם צייר את דיוקנאות האפיפיור קלמנס השנים עשר וכמה מהקרדינלים. בשנים 1738–1742 התגורר בקונסטנטינופול ושם צייר דיוקנאות של נכבדים עות'מאנים ושל אירופים, שגרירים וכן נוסעים ששהו בה, רובם ככולם בלבוש מזרחי, ומשום כך כונה בשם "הצייר הטורקי". ליוטאר עצמו המשיך לעטות תלבושת טורקית גם בשהותו באירופה.

בשנים 1743–1745 שהה בווינה כצייר החצר ההבסבורגית, ושם צייר את דיוקנאות הקיסרית מריה תרזה ובני משפחתה, בהם מרי אנטואנט בת השמונה. ב-1746–1756 עבד בפריז, וממנה נסע להולנד וללונדון, שבה צייר בין היתר את דיוקנאות הנסיך מוויילז ואוגוסטה אשתו וכובד בתצוגת ציוריו באקדמיה המלכותית לאמנויות. ליוטאר יצר לא מעט דיוקנאות עצמיים. בערוב ימיו חזר והשתקע בעיר הולדתו והִרבה בציורי טבע דומם ונופים.
ב-1784, בגיל 82, נבחר למועצת המאתיים של ז'נבה.

ליוטאר היה אמן רב-צדדי, מלבד ציורי הפסטל המעודנים קנה לו שם בעבודות אמייל, בתחריטי נחושת ובציורי זכוכית. מלבד זאת עסק באספנות של יצירות אמנות. ב-1781 פרסם חיבור על אמנות הציור.
==קישורים חיצוניים==

* (מהדורת 1911)
* Jean-Étienne Liotard catalog raisonné, 1978
* "[https://masaot.com/2015/12/05/מסע-בין-טורקיה-לפאריז/ מסע בין טורקיה לפריז]", מסעות בגארדרובה (בלוג), 5 בדצמבר 2015
* [https://collections.geneve.ch/mah/recherche?search_api_fulltext=Liotard&f%5B0%5D=auteurs%3A50424 אוסף ציוריו] במוזיאון לאמנות ולהיסטוריה בז'נבה 

==הערות שוליים==

[[ריצ'רד פוקוק בקונסטנטינופול, שמן על בד, 1740]]
"הקוראת", פסטל על קלף, 1746 (אוסף ה[[ריקסמוזיאום)]]

קטגוריה:ציירים שווייצרים
קטגוריה:הוגנוטים
קטגוריה:ציירים צרפתים
קטגוריה:ילידי 1702
קטגוריה:נפטרים ב-1789
פרשת הסלמונלה בחלב בישראל (2022)

"חזרתי, סוף סוף", [[מהדורה מוגבלת של כיף כף לאחר חזרת המוצר למדפים]]
פרשת הסלמונלה במחלבות בישראל בשנת 2022 היא פרשת זיהום מזון בחיידקי סלמונלה שהתרחשה במפעלי החברות שטראוס ותנובה.

== חשיפת הפרשה ==
לאחר חג הפסח, ב-25 באפריל הודיעה החברה לציבור על הימצאות חיידקי סלמונלה בחלק ממוצרי החברה המיוצרים במפעל הממתקים בנוף הגליל, וביצעה ריקול למוצרים החשודים כנגועים בסלמונלה אשר יוצרו החל מחודש פברואר בשנת 2022.<ref></ref>

יום לאחר מכן, ב-26 באפריל, חשף העיתון כלכליסט, שמשרד הבריאות ידע על חשד להימצאות סלמונלה במוצרי השוקולד כבר ב-19 באפריל, ולא דיווחו על כך לציבור.<ref></ref>

למחרת, ב-27 באפריל, שטראוס הרחיבה את הריקול לכל המוצרים המיוצרים במפעלה בנוף הגליל.<ref></ref>

== סגירת המפעל והשפעות כלכליות ==
ב-25 באפריל, ביום חשיפת הימצאות חיידקי סלמונלה במוצרי שטראוס ולאחר הריקול הראשוני שביצעה, ירדה מניית שטראוס ביותר מ-2%,<ref></ref> ולאחר מכן נחשף כי החברה איבדה מאות מיליוני שקלים משווייה, וכי מכירות החברות המתחרות גדלו במאות אחוזים<ref></ref><ref></ref>

ב-28 באפריל, משרד הבריאות הודיע על שלילת תו האיכות של מפעל שטראוס בנוף הגליל, והקפיא את פעילותו למשך 3 חודשים, או עד שיתוקנו הליקויים, ולאחר מכן תוכל החברה לשוב ולייצר במפעל.

בהמשך משרד הבריאות ערך בדיקות מקיפות בהמשך במפעל, ובממצאיו עלה כי מתוך 300 בדיקות שבוצעו לגילוי חיידקי סלמונלה, 30 בדיקות יצאו חיוביות.<ref></ref>

== השפעות בריאותיות ותחלואה ==
נכון ל-9 במאי, מאז ההכרזה על הימצאות חיידקי סלמונלה בשוקולד והריקול, התגלו 69 מקרי תחלואה בסלמונלה בעקבות הזיהום במפעל השוקולד, מתוכם 18 מאושפזים.
==תיקון הליקויים והחזרת הייצור==
ב-28 באוגוסט לאחר שמשרד הבריאות ערך ביקורת תברואתית במפעל הוא החזיר את אישור הייצור הנאות למפעל שטראוס עלית. המשרד התיר למפעל לייצר תחילה ופלים ללא גלוטן מתוך כוונה להחזיר את הייצור באופן מדורג.

== הימצאות סלמונלה במפעלי חברת תנובה ==
ב-14 במאי התגלה כי בחלק מתוצרי אבקת החלב של תנובה, המשווקת למפעלי חברות המזון כדי לייצר מוצרים שונים, התגלו חיידקי סלמונלה, אך עם זאת, נטען כי אין קשר בין הזיהום במפעל שטראוס לבין הזיהום במפעל תנובה.<ref></ref>

כמו כן, הובהר כי אבקת החלב לא משווקת לציבור כמוצר מוגמר, אלא עוברת פסטור לפני הטיפול בה, וכי אין סכנה בשיווק מוצרים הנגועים בסלמונלה לציבור. למרות זאת, תנובה ביצעה ריקול למשלוחי אבקת חלב שיוצרו בחודש אוגוסט בשנת 2021, ונעשות בדיקות נוספות בקו הייצור על מנת לשלול חשד לסלמונלה במשלוחי אבקות חלב אחרים.<ref></ref>

== ראו גם ==
* פרשת הסיליקון בחלב
* פרשת רמדיה

== הערות שוליים ==

סלמונלה בחלב
קטגוריה:ישראל: בריאות ורפואה
קטגוריה:2022 בישראל
הסלון האווירי בסינגפור

הסלון האווירי בסינגפור (באנגלית: Singapore Airshow) הוא תערוכת סחר לתעשיות התעופה והחלל המתקיימת מדי שנתיים, בשנה זוגית בסינגפור. בתערוכה מודגמים מטוסים אזרחיים וצבאיים בפני לקוחות ומשקיעים פוטנציאליים.

==היסטוריה==
התערוכה נוסדה בשנת 2008, כתחליף לתערוכת Asian Aerospace, שנוסדה בסינפור בשנת 1981, ונערכה בנמל התעופה הישן Paya Lebar בסינגפור, שאורגנה על ידי החברה הבריטית "ריד תערוכות" (Reed Exhibitions), והייתה לסלון האווירי השלישי בגודלו בעולם, אחרי הסלון האווירי בפריז והסלון האווירי בפארנבורו.

התערוכה הגדולה ביותר של Asian Aerospace נערכה בין 21 בפברואר ל-24 בפברואר 2006, בפעם ה-13 והאחרונה בסינגפור. במשותף עם מספר כנסים, לרבות ועידת האבטחה של אסיה פסיפיק (APSEC), וועידת המל"טים של אסיה-פסיפיק ופסגת התעופה והחלל של IATA/אסיה. בסיום התערוכה, היא משכה 940 מציגים מ-43 מדינות, 34,300 משתתפים מ-89 מדינות, וסיימה עם שיא של מכירות של 15.2 מיליארד דולר.

משנת 2008, תערוכת Asian Aerospace עברה מסינגפור להונג קונג, מכיוון שחברת Reed Exhibitions לא הסכימה עם ממשלת סינגפור על תוכניות פיתוח לאתר תערוכות קבוע חדש, בשטח של 240 דונם באזור צ'אנגי. בעקבות זאת ממשלת סינגפור הודיעה על כוונותיה לארגן את Singapore Airshow מ-2008 בעצמה.

בפברואר 2020, עם תחילת התפשטות מגפת הקורונה, משלחות רבות ביטלו את השתתפותן, אך התערוכה נערכה בכל זאת וחברת איירבוס אף חשפה מטוס חדש בתערוכה.

==תצוגה ישראלית==
מאז שנות ה-90 של המאה ה-20 משתתפות חברות ביטחוניות ישראליות בקביעות בסלון האווירי של סינגפור. לעיתים גם מגיעה לתערוכה משלחת ישראלית רשמית בראשות מנכ"ל משרד הביטחון. בשנת 2014, ממשלת סינגפור הזמינה על חשבונה את מנכ"לי משרד הביטחון לשעבר להשתתף בסלון. בין המנכ"לים שהוזמנו והגיעו היו אודי שני, פנחס בוכריס, דוד עברי, גבי אשכנזי ועמוס ירון. בתערוכה בשנה זו נכחו בין היתר גם שר הביטחון, משה יעלון, מנכ"ל משרד הביטחון דן הראל ובכירים בחיל האוויר לצד ראשי התעשיות הביטחוניות הישראליות.

בשנת 2022 חשפה אלביט מערכות מל"ט מיני-טקטי היברידי חדש בסלון.

==ראו גם==
* הסלון האווירי בפריז
* אירואינדיה

== קישורים חיצוניים ==

* 
* 

==הערות שוליים==

קטגוריה:תערוכות וירידי תעופה
קטגוריה:סינגפור: כלכלה
נועה צוק

נועה צוק (נולדה ב-1978) היא רקדנית, כוריאוגרפית, ואמנית וידאו ישראלית, זוכת פרס יאיר שפירא לשנת 2007.
==ביוגרפיה==
נועה צוק נולדה בקיבוץ שער העמקים. בנעוריה עברה לתל אביב והחלה לעסוק בריקוד.

בשנת 1997 הצטרפה ללהקת בת שבע בהנהגתו של אוהד נהרין ורקדה בה 12 שנה. צוק רקדה בכל היצירות של נהרין עבור הלהקה בשנים הללו, והייתה חלק מהצוות המקורי של יצירות דוגמת: "הנגיף", "ממוטות", "טלופזה", "שלוש", "פורו" ו"מקס". באותה שנה גם השתתפה בטריו "כבדים" שיצר יובל פיק, לצד פיק וחופש שכטר, שהשתתף בתחרות "גוונים במחול" וזכה במקום השני.

משנת 2008 פועלת ככוריאוגרפית ורקדנית עצמאית. היא עבדה ככוריאוגרפית אורחת עם להקות שונות ברחבי העולם, ויצרה את "Speakers" עבור בלט ברן (2012), "After Chorus" עבור להקת המחול Groundworks בקליבלנד (2012), "By The Snake" לתיאטרון המחול הרפרטוארי של יוטה (2014) ו" Frontier Danceland" בסינגפור.

בשנת 2014 הופיע ברחבי העולם עם הדואט "Doom Doom Land" שיצרה.

בשנת 2016 יצרה כוריאוגרפיה עבור להקת המחול ענבל.

בשנת 2020 השתתפה ביצירת המופע "גירלנדה" של אנסמבל בת-שבע.

בשנת 2021 נקנתה עבודת וידאו שיצרה צוק עם בעלה על ידי מוזיאון תל אביב.

צוק היא גם מורה לשפת גאגא ומלמדת באקדמיה למוסיקה ומחול בירושלים ומחול בירושלים. על אף היותה מורה לגאגא, מסמלת צוק את ראשית המרד בדרכו האמנותית של אהד נהרין במחול הישראלי. מרד זה מתבטא במבט מלגלג על משטר אימונים סיזיפי, ובחזרה לאלמנט של ריקוד מתוך אהבת התנועה הנטועה ברקדן.

==חיים אישיים==
נשואה ליוצר אהד פישוף ולהם שני ילדים. השניים גם יצרו עבודות כוריאוגרפיה במשותף.
== רשימת עבודות כוריאוגרפיה (בחלקם גם רקדה) ==
* "Speaker (2011), בשיתוף אהד פישוף, עלה במסגרת פסטיבל "הרמת מסך"
* NOTHING III (2013)<ref></ref>
* After Chorus עבור הלהקה הסינגפורית frontir danceland (2014)
* ארץ הדום דום (2014)
* An Old Woman Picking Up A Stone From The Ground And Carrying It Back To Her House
* By The Snake
* Boxerman
* shoutdown
* "A Droom Come Tree" (2014), דואט לשתי רקדניות (היא אחת מהן) שנוצר לפסטיבל "מחולוהט".
* גן הדקות (2015) בשיתוף אוהד פישוף<ref></ref>.
* המעגל (2016), עבור להקת ענבל
* החדר השרוף (2019)
* "רקונטו קון" (2019), בשיתוף אהד פישוף
* הנאום (2021), עבודת הסולו הראשונה שלה, בה היא רקדה בעצמה
* קולות מתא המטען (2022)
* המנדרין המופלא (2022), כוריאוגרפיה עבור מופע של התזמורת הפילהרמונית הישראלית עם מוזיקה של בלה בארטוק

== רשימת עבודות וידאו-ארט ==
* טרילוגיית העבודות Nothing
*One More Song (נקנה על ידי מוזיאון תל אביב לאומנות)

==הערות שוליים==

קטגוריה:רקדנים ישראלים
קטגוריה:כוריאוגרפים ישראלים
קטגוריה:רקדני להקת המחול בת שבע
קטגוריה:רקדניות ישראליות
קטגוריה:אמני וידאו ארט ישראלים
קטגוריה:אמניות וידאו ארט ישראליות
קטגוריה:כוריאוגרפיות ישראליות
קטגוריה:מורות בישראל
קטגוריה:מורים בישראל
קטגוריה:ישראליות זוכות פרסים
קטגוריה:רקדניות להקת המחול בת שבע
קטגוריה:ישראלים שנולדו ב-1978
קטגוריה:ישראליות שנולדו ב-1978
ויקטוריה ניוטון

ויקטוריה ניוטון (באנגלית: Victoria Newton; נולדה ב-9 במרץ 1972) היא עיתונאית בריטית העורכת את הצהובון ה"סאן".

== ביוגרפיה ==
ניוטון למדה במכללה לנשים של אוניברסיטת קיימברידג'. לאחר סיום לימודיה בשנת 1993, החלה לעבוד כמתמחה ב"דיילי אקספרס",<ref></ref> ולאחר מכן עבדה בצהובון "The People". בשנת 1998 החלה לעבוד במדור ה"ביזאר" של הצהובון "סאן",<ref></ref> ובשנת 1999 הפכה לשליחתו בלוס אנג'לס. בשנת 2002 שבה לבריטניה והחלה לערוך את מדור הבידור של ה"דיילי מייל", אך שנה לאחר מכן שבה ל"סאן" והפכה לעורכת המדור "ביזאר".<ref></ref> בנובמבר 2007 מונתה לראש דסק הבידור.<ref></ref> באוקטובר 2009 מונתה לסגנית העורך הראשית של ה"ניוז אוף דה וורלד", תפקיד בו החזיקה עד לסגירת העיתון ב-2011. לאחר סגירתו, היא שבה לעבוד עבור ה"סאן", ובספטמבר 2013 מונתה לעורכת ה"The Sun on Sunday".<ref></ref><ref></ref> בפברואר 2020 הפכה לעורכת הראשית של ה"סאן".<ref></ref><ref></ref>

==הערות שוליים==

קטגוריה:בוגרות אוניברסיטת קיימברידג'
קטגוריה:ליברפול: אישים
קטגוריה:עורכי עיתונים בריטים
קטגוריה:עורכות עיתונים
קטגוריה:עיתונאיות בריטיות
קטגוריה:בוגרי אוניברסיטת קיימברידג'
קטגוריה:אנגליות שנולדו ב-1972
קטגוריה:אנגלים שנולדו ב-1972
אדם אחר

אדם אחר הוא אלבומו החמישי של הזמר-יוצר אבי בניון והוא יצא לאור בשנת 2016.

את 10 הרצועות באלבום כתב והלחין בניון עצמו מלבד השיר מעל פסגת הר הצופים אותו כתב אביגדור המאירי. את רצועה 10 באלבום 'שירים לשלום' כתב בניון תוך כדי מלחמת צוק איתן. את השיר 'מוסר אביך' מבצע בניון בדואט עם אחיו עמיר בניון.

על העיבוד וההפקה מוזיקלית בניון עצמו ותומר מתנה.

ביולי 2015 הוציא בניון את הסינגל הראשון מהאלבום בשם אדם אחר, לקראת יום העצמאות 2016 הוציא בניון את הסינגל השני מהאלבום אורות ישראל.

==רשימת רצועות==

==השתתפו בהקלטות==
* אבי בניון
* עמיר בניון

==קישורים חיצוניים==
* 

==הערות שוליים==

קטגוריה:אלבומי 2016
קטגוריה:אלבומים בעברית
קטגוריה:אלבומי מוזיקה יהודית
Noble Automotive

Noble Automotive היא חברה בריטית לייצור מכוניות ספורט שפועלת בעיר לסטר.

==היסטוריה==
החברה הוקמה בשנת 1999 על ידי לי נובל. הוא היה המתכנן הראשי ובעל מניות של החברה. ייצור מרכב מכונית ושאסי של כל הדגמים בוצע בדרום אפריקה. יתר החלקים כולל מנוע הורכבו במפעל של החברה. כל יחידות היו מיוצרות באופן ידני ומסירה ללקוח מבוצעת על ידי צוות ייעודי. חלק מדגמי החברה נמכרו לארצות הברית.

הדגם הראשון היה Noble M10. זו הייתה מכונית דו-מושבית עם מנוע של 2.5 ליטר. המכונית הראשונה הוצגה בשנת 1999. כבר בשנת 2000 הוחלט לעבור לייצור של דגם אחר M12. כל המכוניות ציידו במנוע מתוצרת פורד עם נפח של 2.5-3 ליטר. תוך 3.7 שניות המכונית הייתה מסוגלת להגיע למהירות של 97 קמ"ש ובסך הכול ל-170 קמ"ש. ייצור הדגם נמשך עד לשנת 2008.

בתערוכת הרכב הבריטית בשנת 2004 הוצג נובל M14. בסופו של דבר דגם זה לא עבר לפס הייצור.

בשנת 2004 החל ייצור דגם M400. המכונית הייתה מסוגלת להגיע ל-97 ק"מ תוך פחות מ-3 שניות ובסך הכול ל-202 קמ"ש. מדגם זה נבנו 75 יחידות.

בשנת 2006 היה מתוכנן להתחיל בייצור M15. דגם זה היה מתוכנן להתחרות במכוניות ספורט מתוצרת פורשה ופרארי אך מעשית דגם זה לא עבר לפסי הייצור. באותה שנה בעלות על החברה השתנתה ובשנת 2008 לי נובל עזב אותה.

בשנת 2010 החל ייצור דגם M600. מכונית זו צוידה במנוע מתוצרת וולוו. תוך 3.5 שניות היא הייתה מגיעה ל-100 קמ"ש ותוך 4 שניות נוספות ל-160 קמ"ש. בסך הכול היא הייתה מגיעה למהירות של 360 קמ"ש. המכירה החלה בשנת 2010 עם מחיר של 200 אלף פאונד. היה מתוכנן לייצר 50 יחידות, אך לאחר שנבנו 30 מלבד, הייצור נספק בשנת 2018.

בשנת 2022 מתוכנן להתחיל ייצור דגם חדש - M500. דגם זה יהיה מצויד במנוע עם נפח של 3.5 ליטר מתוצרת פורד.

== תמונות ==
<gallery>
קובץ:Noble_M12_GTO-3R_(front).jpg|M12
קובץ:NobleM400.jpg|M400
קובץ:Noble_M15_front.jpg|M15
קובץ:Noble_m600_Goodwood_festival_of_speed_2010.jpg|M600
</gallery>

==קישורים חיצוניים==

* 

==הערות שוליים==

קטגוריה:יצרני רכב בריטיים
קטגוריה:מכוניות בריטיות
פילר (מדיה)

בתקשורת ההמונים, המונח פילר (מאנגלית: Filler, "ממלא מקום". קטע מילואים ע"פ האקדמיה ללשון העברית) מתאר פריט מדיה, לרוב פריט חסר חשיבות או מאיכות נמוכה, המיועד ל"מילוי מקום" פנוי בשידור טלוויזיה, ברדיו, בעיתון או באלבום מוזיקה.

==בטלוויזיה==
בראשית ימי הטלוויזיה, רוב התוכן ששודר היה תוכן ששודר בשידור חי. כיוון ששעות השידור היו מוגבלות, שידורי הטלוויזיה נקטעו פעמים רבות ובמקומם הוצגה תבנית בדיקה על המסך. על מנת להימנע מכך, החלו רשתות שידור שונות למלא את החלל שנותר בקטעי וידאו מוכנים מראש מאיכות נמוכה, על מנת להנעים במעט את זמן ההמתנה של הצופים בין תוכנית לתוכנית הבאה אחריה.

עם הזמן, המונח החל לתאר גם קטעים בסדרות טלוויזיה שנועדו למלא את זמן המסך שמוקצה לכל פרק, שאינם קשורים לעלילה הראשית של הסדרה ואינם תורמים דבר בקידומה.

גם באנימה קיים המונח במשמעות דומה. באנימות המבוססות על מאנגה או על מדיה כתובה אחרת, המונח "פילר" מתייחס לקטעי עלילה (אשר יכולים להסתכם בפרקים שלמים, או קשתות סיפור שלמות) שאינם מבוססים על המאנגה המקורית, אינם עוקבים אחר עלילתה ואינם תורמים דבר בקידומה. הדבר נפוץ בעיקר במאנגות אשר נכתבות באופן פעיל במקביל לריצת האנימה המבוססת עליהן (בניגוד לאנימות המבוססות על מאנגות שהסתיימה כתיבתן) ואחת הסיבות לכך היא לאפשר לכותבי המאנגה "להדביק את הפער" שעשוי להיווצר כתוצאה מקצב שידור מהיר של פרקי האנימה, או להעניק להן זמן לקדם את עלילת המאנגה לפני שתעובד לטלוויזיה. דוגמאות לאנימות אשר מאופיינות בריבוי קטעי פילר הן נארוטו ובליץ'.

==במוזיקה==
המונח "פילר" עשוי להתייחס גם לקטעים בתוך אלבום מוזיקה, לרוב קצרים באורכם ובעלי איכות הקלטה ירודה יחסית, ש"ממלאים את החלל" בין השירים באלבום. גם גרסאות כיסוי, הקלטות חיות, רמיקסים וגרסאות דמו של שירים קיימים באלבום ומצורפים אליו, עשויים להחשב לעיתים כקטעי פילר.

==ראו גם==
* שומר מסך

==הערות שוליים==

קטגוריה:תקשורת המונים
קטגוריה:מונחי מאנגה ואנימה
אופיר צ'צ'יק

אופיר צ'צ'יק (נולד ב-1 בינואר 1976) הוא כירורג אורתופד מומחה בדרגת פרופסור חבר קליני. סגן מנהל המערך האורתופדי במרכז הרפואי תל אביב ע"ש סוראסקי (איכילוב).

== ביוגרפיה ==
נולד ברחובות, גדל במושב בית חנן. התגייס לצה"ל בשנת 1994 לקורס טיס. סיים קורס קציני מודיעין בחיל האוויר בשנת 1995, שירת במשך שלוש שנים כקצין איסוף מודיעין בחיל האוויר. שירת במילואים כקצין רפואה ורופא גדודי בחטיבה 80. השתחרר ממילואים בשנת 2021 בדרגת רב-סרן.

החל לימודי רפואה בשנת 1999 בפקולטה לרפואה באוניברסיטת תל אביב. סיים סטאז' בהצטיינות במרכז הרפואי רבין בשנת 2007. השלים התמחות בכירורגיה אורתופדית במרכז הרפואי תל אביב ע"ש סוראסקי בשנת 2013, תחת ניהולם של פרופסור שמואל דקל ופרופסור משה סלעי. השלים התמחות-על באורתופדיה ורפואת ספורט באוניברסיטת טורונטו בשנת 2014.

בשנת 2015 החל לשמש כרופא בכיר ביחידה לניתוחי כתף באיכילוב. מילא כמה תפקידים בחטיבה האורתופדית: אחראי מיון אורתופדי, אחראי מחקר ופרסום בחטיבה האורתופדית, ואחראי הוראה והתמחות. בשנת 2019 מונה לסגן בכיר למנהל החטיבה האורתופדית, בניהולו של ד"ר אמל חורי.

אופיר צ'צ'יק נשוי ואב לארבעה. מתגורר ברמת השרון.

== פעילות אקדמית והוראה ==
צ'צ'יק מונה לדרגת מרצה בכיר בפקולטה לרפואה ע"ש סאקלר באוניברסיטת תל אביב בשנת 2015, ולפרופסור חבר קליני בשנת 2019.

משמש חבר ויושב ראש בוועדות מינויים בפקולטה לרפואה; מנחה לסטודנטים לרפואה בעבודות גמר לקראת תואר MD; מנחה למתמחים בכירורגיה אורתופדית בעבודות מדעי יסוד לקראת קבלת תואר מומחה; שותף בוועדת ההיגוי ובוחן פעיל בבחינות ההסמכה לקבלת רישיון מומחה של האיגוד האורתופדי.

אופיר צ'צ'יק פרסם למעלה מ-80 מאמרים בעיתונות המקצועית הרפואית והציג עבודות מחקר בכנסים בינלאומיים. בשנת 2016 הקים מרכז הכשרה לכירורגיה אורתופדית, תוך שימוש במודלים סינתטיים ושיטות סימולציה ללימוד מיומנויות כירורגיות ארתרוסקופיות. בשנת 2020 הורחבה פעילות ההדרכה והועברה למרכז לטכנולוגיה וסימולציה ע"ש ניסים דואק. כיום מציע מרכז ההכשרה קורסים לרכישה ותרגול מיומנויות בכירורגיה אורתופדית למתמחים בשנתם הראשונה להתמחות, למתמחים בשנתם השנייה להתמחות, קורסים ללימוד מיומנויות של כירורגיה ארתרוסוקפית, וקורס ללימוד מיקרוכירורגיה.

צ'צ'יק שותף בקבוצת מחקר העוסקת בחקר שיטות כירורגיות והשפעה של תרופות וחומרים על ריפוי גידים באדם ובחיות מעבדה. ממקימי מעבדת המחקר של החטיבה האורתופדית במרכז הרפואי תל אביב.

== קישורים חיצוניים ==
* 
* [https://scholar.google.com/scholar?q=chechik+ofir&hl=iw&as_sdt=0,5 פרסומיו של פרופ' צ'צ'יק ב-Google Scholar]
* [https://pubmed.ncbi.nlm.nih.gov/?term=chechik+ofir פרסומיו של פרופ' צ'צ'יק ב-Pubmed]

== הערות שוליים ==

קטגוריה:סגל המרכז הרפואי תל אביב ע"ש סוראסקי
קטגוריה:בעלי תואר דוקטור לרפואה מאוניברסיטת תל אביב
קטגוריה:אורתופדים ישראלים
קטגוריה:כירורגים ישראלים
קטגוריה:בית חנן: אישים
קטגוריה:ישראלים שנולדו ב-1976
אריק בראט

אריק גוסטב בראט (בשוודית: Erik Gustaf Bratt; 1 בינואר 1916 – 13 בפברואר 2010) היה מהנדס טיס וטייס שוודי.
==ביוגרפיה==
===חיים אישיים===
אריק בראט ומטוס פרופלור
בשנת 1937 לקח בראט קורס טיס ובשנים 1940 עד 1942 עבר בהצלחה את קורס הטיס של חיל האוויר השוודי. בראט קיבל כנפי טיס אך למרות זאת לא זכה לתפקיד מבצעי והוחזק בתור טייס גיבוי. הוא סיים את לימודיו ב-1942 עם תואר שני בהנדסה מהמכון המלכותי לטכנולוגיה של KTH. מהשנים 1942 עד 1945 הועסק בראט כמהנדס ב-Skandinaviska Aero (לימים חלק מסקנדינביאן איירליינס). משנת 1945 עד פרישתו ב-1981 הועסק כמהנדס טיס בחברת Saab AB. בשנת 1962 קודם בראט לתפקיד מהנדס ראשי, ב-1964 הפך לראש מחלקת התכנון למטוסים וב-1974 למנהל אגף.
היה אחיו של לארס בראט.

===תכנון מטוסי הסאאב 35 דראקן ו-37 ויגן===
לקראת שנות ה-50, בצל המלחמה הקרה ומרוץ החימוש הגרעיני קבעה שוודיה מדיניות נייטרלית שבה לא תיקח אף צד או תצדד באחד משני הגושים, אך גם תקיפה. נקבע שהמדינה לא תאפשר חדירות של מפציצים אטומיים משני הצדדים למרחבה האווירי; ועל כן היה צורך במיירטים על-קוליים מהירים ובעלי מוכנות גבוהה שיהיו מסוגלים להגיע לטווח יירוט בזמן קצר. בספטמבר 1949 הזמין חיל האוויר השוודי מיירט על-קולי בעל כנפי דלתא משולשות.

לדגל נקראה חברת Saab AB (מקבוצת סאאב) שעיצבה את מטוס הסאאב 35 דראקן. בראט היה ראש צוות תכנון של 500 עובדי חברת סאאב, ביניהם מהנדסי הטיס: ברטיל דילנר, הרמן בהרבוהם, איינר ברגסטרום ואולוף יונגסטרום. הפרויקט כלל פיתוח חלקי מפתח ביכולת הטיסה העל-קולית השוודית ורעיון כנפי הדלתא.

בשנת 1955, היה צורך לפתח מיירט חדש שיחליף את מטוס הקו השני, הסאאב 32 לאנסן; אך בסוף, לאחר שיקולים מסוימים, הוחלט שזה יחליף דווקא את הדראקן החדיש יותר.

בשנת 1961 נתנה הממשלה אור ירוק לפרויקט. שנתיים לאחר מכן, ב-1963 סיימו בראט וסאאב את העיצוב האווירונדינמי למטוס. ב-1967 ביצע המטוס את טיסת הבכורה הראשונה שלו וב-1971 נכנס לשירות מבצעי.

== הוקרה ==
בשנת 1972 הועטר בראט במדליית תולין בזהב מטעם האגודה השוודית לאווירונאוטיקה.

בשנת 1984 הועמד לתפקיד דוקטור לשם כבוד מטעם אוניברסיטת לינשפין. ב-2002 היה לחבר כבוד של אגודת התעופה ההיסטורית השוודית.

== לקריאה נוספת ==
<div class="mw-content-ltr">
* Bratt, Erik: Silvervingar: En bok om flyg och flygplan, Firma Flygföretag, 1986
</div>
==קישורים חיצוניים==

* 

==הערות שוליים==

קטגוריה:חלוצי התעופה
קטגוריה:מהנדסים שוודים
קטגוריה:שוודים שנולדו ב-1916
קטגוריה:שוודים שנפטרו ב-2010
חדוד אל-עאלם

חֻדוּד אל-עאלם (בערבית: حدود العالم, מילולית: גבולות העולם) הוא ספר גאוגרפיה שנכתב בשנת 982 על ידי מחבר שזהותו עלומה. הספר נכתב בג'וזאן (צפון אפגניסטן של היום) והוקדש לשליט השושלת הפריע'ונית , אבו אל-חארת' מחמד בן פריע'ון . הספר מתאר את העולם הידוע באותה תקופה. המחבר חילק את העולם לשלושה אזורים: אסיה, אירופה, ו"לוב" (אפריקה).

הספר הוא חלק מכתב יד נרחב יותר שכולל גם העתק של ה"ג'האן נאמה" (ספר העולם) מאת מוחמד בן נג'יב בכראן, חיבור קצר על מוזיקה, וג'אמע אל-עולום (אוסף הידע) מאת פח'ר א-דין א-ראזי. לאחר הקדמה בה מופיע תיאור כללי של העולם, הכולל הכרה בכך שהוא עגול, המחבר כותב בתמצות על 45 ארצות שונות. המחבר לא ביקר בארצות אלו, אלא מסתמך על כתביהם של אחרים אשר שמם לא צוין בספר. הספר עוסק בעיקר בהיבטים הגאוגרפים של הארצות שעליהן הוא כותב - הרים, נהרות, מדבריות, ימים, וערים, אך גם עוסק בתיאור העמים, מנהגיהם, ומצבם הפוליטי.

המזרחן הרוסי אלכסנדר טומנסקי , שתחום התמחותו היה אוריינטליזם, מצא כתב יד עם עותק של הטקסט בשנת 1892 בבוכרה. עותק זה הוכן במקור על ידי הכרונוגרף הפרסי אבו ל-מואייד עבד אל-קיום בן חוסין בן עלי אל-פארסי בשנת 1258. מהדורת פקסימיליה יצאה לאור ב-1930 על ידי ואסילי ברטולד . התרגום לאנגלית הראשון שפורסם לכתב בוצע בשנת 1937 על ידי ולדימיר מינורסקי.

== קישורים חיצוניים ==
* 
* 

== הערות שוליים ==

קטגוריה:אטלסים
קטגוריה:ספרי המאה ה-10
קטגוריה:ספרים בפרסית
קטגוריה:ספרות פרסית
דיוויזיית השריון השלישית (ארצות הברית)

דיוויזיית השריון ה-3 של צבא ארצות הברית (באנגלית: 3rd Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

==היסטוריה==
הדיוויזיה הוקמה ב-15 באפריל 1941, וכמפקדה הראשון מונה אלוואן קלום גילם, הבן. ב-15 בספטמבר 1943 הגיעה הדיוויזיה לאנגליה, וב-24 ביוני נחתה בחופי נורמנדי. הדיוויזיה הייתה "חוד החנית" של הארמייה הראשונה במהלך המערכה בנורמנדי, והשתתפה במספר קרבות, בעיקר בקרב סן-לו, שם היא ספגה אבדות משמעותיות. לאחר שהתמודדה עם קרבות קשים בגדרות ופיתחה שיטות להתגבר על הסבך העצום של שיחים ואדמה שהגבילו את ניידותה, פרצה היחידה במאריני לצד דיוויזיית הרגלים הראשונה והסתובבה דרומה למאין. לאחר מכן לחמה הדיוויזיה בקרב פאלז, וב-25 באוגוסט חצתה את הסן והתקדמה לעבר בלגיה. בהמשך לחמה הדיוויזיה ב, ולאחר מכן השתתפה ב. במרץ 1945 השתתפה הדיוויזיה בפלישת בעלות הברית המערביות לגרמניה, במהלכה נהרג מפקד הדיוויזיה מוריס רוז, וסייעה בכיתור כיס הרוהר. הדיוויזיה השתתפה בשחרור מחנות ריכוז, וב-10 בנובמבר 1945 הושבתה הדיוויזיה. במהלך המלחמה נהרגו 1,810 מחיילי הדיוויזיה ו-6,963 נפצעו.

בשנת 1947 הופעלה הדיוויזיה מחדש כדיוויזיית אימונים בקנטקי, ובשנת 1956 הועברה לגרמניה כחלק מהארמייה השביעית, שם שהתה עד לפירוקה בשנת 1992, למעט תקופת שירותה בערב הסעודית ובעיראק בעת מלחמת המפרץ.

==קישורים חיצוניים==

* [http://www.3ad.com/ דיוויזיית השריון ה-3] 

קטגוריה:זירת מערב אירופה במלחמת העולם השנייה
3
קטגוריה:דיוויזיות בצבא ארצות הברית במלחמת העולם השנייה